b'\n_START_ARTICLE_\nLu\xc4\x8dnik\n_START_SECTION_\nUporaba lu\xc4\x8dnikov kot zdravilnih rastlin\n_START_PARAGRAPH_\nVe\xc4\x8d vrst lu\xc4\x8dnikov se uporablja kot zdravilne rastline, in sicer navadni lu\xc4\x8dnik (Verbascum phlomoides), velecvetni lu\xc4\x8dnik (Verbascum densiflorum ali Verbascum thapsiforme) in drobnocvetni lu\xc4\x8dnik (Verbascum thapsus). Uporabni so predvsem cvetovi rastline, ki se nabirajo v suhem in son\xc4\x8dnem vremenu od julija in septembra. Lu\xc4\x8dnik se uporablja kot \xc4\x8dajni pripravek. Zaradi visoke vsebnosti sluzi lu\xc4\x8dnik bla\xc5\xbei ka\xc5\xa1elj, zaradi vsebnosti saponinov pa pospe\xc5\xa1uje izka\xc5\xa1ljevanje. Saponini spodbudijo zdrave celice, da razred\xc4\x8dijo izme\xc4\x8dek in ta la\xc5\xbeje zdrsi po dihalnih poteh, zdravilne sluzi pa za\xc5\xa1\xc4\x8ditijo po\xc5\xa1kodovane celice in jim omogo\xc4\x8dijo, da se obnovijo in usposobijo za izka\xc5\xa1ljevalno nalogo.'